ไฟแนนซ์ทูเดย์
หลังแบงก์ธนชาตเข้าซื้อหุ้นใหญ่ในแบงก์นครหลวงไทย ก็ได้ฤกษ์รีแบรนด์สาขาใหม่ซะที ล่าสุดเตรียมปรับปรุงสาขา 14 แห่งนำร่องไปก่อน
10 ส.ค. 2554

หลังแบงก์ธนชาตเข้าซื้อหุ้นใหญ่ในแบงก์นครหลวงไทย ก็ได้ฤกษ์รีแบรนด์สาขาใหม่ซะที ล่าสุดเตรียมปรับปรุงสาขา 14 แห่งนำร่องไปก่อน
เพราะแนวคิดของธนาคารโนวาสโกเทีย อยากเห็นการทยอยปรับไป จะได้ไม่กระทบการให้บริการลูกค้า ส่วนเรื่องของ “โลโก้” หลังควบรวมก็ยังใช้โลโก้สีส้มของธนชาตเหมือนเดิม




...สถานการณ์รถยนต์ค่ายญี่ปุ่นที่ผลิตไม่ได้หลายหมื่นคัน ทำให้บริษัทลีสซิงและแบงก์ที่ทำธุรกิจด้านเช่าซื้อรถยนต์เป็นหลักกำลังเจ็บตัวไปตามกัน เมื่อเดือนที่ผ่านมายอดไปได้แค่ 20% เพราะดีลเลอร์ไม่มีรถ ตลาดมือสองก็แทบจะไม่แตกต่างกัน
...ขณะที่ยอดสินเชื่อบ้านของแบงก์พาณิชย์ก็หยุดชะงัก เมื่อกระทรวงการคลังประกาศออกโครงการบ้านหลังแรก 0% นาน 2 ปี ทำให้ลูกค้าชะลอการกู้กันหมด ส่วนบางแบงก์ก็ใจดีเปิดทางให้ลูกค้าเลือกว่าจะรอโครงการดีๆ ของรัฐบาลหรือไม่
...จับตาการประชุมคณะรัฐมนตรีวันนี้ จะมีการอนุมัติใช้งบกลางโครงการของรัฐบาลที่คั่งค้างไว้กว่า 1 หมื่นล้านบาท เพราะปี่กลองการหาเสียงเลือกตั้งกำลังจะเริ่มขึ้น โดย อภิสิทธิ์ เวชชาชีวะ นายกรัฐมนตรี ได้ทูลเกล้าฯ ยุบสภาไปแล้วตั้งแต่เมื่อวันที่ 2 พ.ค. 2554 
...หลังจากนี้นโยบายเศรษฐกิจของแต่ละพรรคก็คงจะปรากฏออกมาว่าใครจะแจ่มแจ๋วเป็นรูปธรรมกว่าใคร ค่ายประชาธิปัตย์ใช้มือเก๋าคุณชายละเอียดอย่าง กอร์ปศักดิ์ สภาวสุ พร้อมด้วยมือการตลาดอย่าง กนก วงษ์ตระหง่านเข้ามาเสริม ส่วนค่ายเพื่อไทยมี โอฬาร ไชยประวัติ และบิ๊กนักวิชาการจากหน่วยงานอิสระที่ขึ้นกับกระทรวงการคลังเป็นมือไม้
...บรรษัทประกันสินเชื่ออุตสาห กรรมขนาดย่อม (บสย.) เข้าไปช่วยรัฐบาลค้ำประกันหนี้นอกระบบให้แก่ธุรกิจเอสเอ็มอี ล่าสุด ณ วันที่ 31 มี.ค.ที่ผ่านมา มีเอสเอ็มอียื่นขอให้ บสย.เข้ามาค้ำ 288 ราย วงเงิน 32.29 ล้านบาท โดย บสย.ไฟเขียวช่วยการันตีให้แล้ว มีเงื่อนไขคือต้องเป็นหนี้เงินต้นไม่เกิน 2 แสนบาท